armvectores/hy_wikipedia_2023 huggingface dataset:
Լոուրենս Քլեյն

Լոուրենս Քլեյն (անգլ.՝ Lawrence Robert Klein, սեպտեմբերի 14, 1920(1920-09-14)[…], Օմահա, Նեբրասկա, ԱՄՆ - հոկտեմբերի 20, 2013(2013-10-20)[…], Գլադվին, Մոնտգոմերի շրջան, Փենսիլվանիա, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ տնտեսական մոդելների ստեղծման և տնտեսական քաղաքականության ու ցիկլային տատանումների վերլուծության ժամանակ դրանց կիրառման համար (1980)։


== Կենսագրություն ==
Քլեյնը ծնվել է Նեբրասկա նահանգի Օմահա քաղաքում հրեայի ընտանիքում։ Ծնողները՝ Լեո Բայրոն Քլեյնը և Բլանշ Մոնհայթ Քլեյնը, բանջարանոցային կրպակում վաճառականներ էին։
Սովորել է Կալիֆոռնիայի համալսարանում։ Դոկտորական աստիճանն ստացել է Մասաչուսեթսի տեխնոլոգիական ինստիտուտում։ Փենսիլվանիայի և Օքսֆորդի համալսարանների պրոֆեսոր, աշխատել է Տնտեսագիտական հետազոտությունների ազգային բյուրոյում (1948-1950), Օքսֆորդի վիճակագրության ինստիտուտում (1954-1958), Բրուկինգի ինստիտուտում (1963-1972), Երուսաղեմի հրեական՝ Ֆալկի տնտեսագիտական հետազոտությունների ինստիտուտում՝ պատվավոր հրավիրված պրոֆեսոր։
1960 թվականին եղել է Էկոնոմետրիկ միության, 1977 թվականին՝ Ամերիկայի տնտեսագիտական ասոցիացիայի, 1989-1990 թվականներին՝ Միջազգային տնտեսագիտական ատլանտյան միության նախագահը։
Պարգևատրվել է Ջ․ Կլարկի (1959) և Վ․ Լեոնտևի անվան շքանշանների՝ տնտեսագիտության մեջ ունեցած մեծ ավանդի համար։
Կինը (երկրորդ ամուսնություն, 1947)՝ Սոնիա Ադելսոն, 4 երեխա՝ Հաննա (ծագումնաբան), Ռեբեկա (ուսուցչուհի), Ռեյչել (խմբագիր) և Ջոնաթան (ծրագրավորող)։


== Աշխատություններ ==
The Keynesian Revolution (1947)
Economic Theory and Econometrics (1985)


== Գրականություն ==
Блауг М. Клейн, Лоренс Р. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб: Экономикус, 2009. — С. 122-124. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Լոուրենս Քլեյնի ինքնակենսագրությունը Նոբելյան մրցանակների կայքում(անգլ.)
Դարպասապահը (ֆիլմ, 1936)

«Դարպասապահը» (ռուս.՝ «Вратарь»), խորհրդային գեղարվեստական լիամետրաժ սև-սպիտակ ֆիլմ, որ նկարահանվել է ռեժիսոր Սեմյոն Տիմոշենկոյի կողմից 1936 թվականին «Լենֆիլմ» կինոստուդիայում։ Պրեմիերան կայացել է 1937 թվականի հունվարին։ Երկրորդ անգամ վարձույթի է հանվել 1970 թվականին՝ որոշակի գրաքննության ենթարկվելուց հետո։
Խորհրդային առաջին ֆիլմն է, որ նվիրված է սպորտին։


== Սյուժե ==
Ֆիլմում պատմվում է սովորական երիտասարդի՝ Անտոն Կադիդովի մասին։ Սկզբում նա աշխատում է գյուղատնտեսության ոլորտում՝ Վոլգայի վրայով տեղափոխում է ձմերուկ։ Նկատելով, թե ինչպիսի ճարպկությամբ է Անտոնը բռնում ու բեռնում ձմերուկը, նրան ասում են, որ նա կարող էր դառնալ դարպասապահ և խաղալ ֆուտբոլ։
Եվ Անտոնը որոշում է հետևել այդ խորհրդին։ Դարպասապահի փառքի հասնելու ճանապարհին նրան սպասում են և՛ հաղթանակներ, և՛ հիասթափություններ։


== Դերերում ==
Գրիգորի Պլուժնիկ – Անտոն Կանդիդով
Տատյանա Գուրեցկայա – Գրուշա (երգում է Սոֆյա Իվնիցկայան)
Լյուդմիլա Գլազովա – կոնստրուկտոր Անաստասիա Վալյաժնայա
Անատոլի Գորյունով – ինժեներ Անատոլի Կարասիկ
Յակով Գուդկին – Ֆոմա Ռուսելկին, ինսայդ
Վլադիմիր Կրյուգեր – Բոբ Ցվետոչկին, «Տորպեդոյի» ավագ
Ֆեոդոր Կուրիխին – երկրպագու հիվանդ ատամով
Վալերի Սոլովցով – Բուխվոստով, «Գիդրաէր» թիմի ավագ
Գերման Էրազմուս – Ռիժի, ինսայդՖուտբոլային խաղերի զանգվածային տեսարաններում նկարահանվել են Կիևի «Դինամոյի» խաղացողներ Կոնստանտին Շչեգոցկին, Անտոն Իձկովսկին, Իվան Կուզմենկոն, Մակար Գոնչարենկոն և այլք (Կ. Շչեգոցկու «Խաղի մեջ և խաղից դուրս» (ռուս.՝ «В игре и вне игры») հուշերից)։


== Ստեղծման պատմություն ==
Ֆիլմի սցենարը գրել է Լև Կասիլը 1935 թվականի աշնանը, ինչի պատճառով հերքվում է այն կարծիքը, թե գլխավոր հերոսի նախատիպը Մոսկվայի «Սպարտակի» դարպասապահ Անատոլի Ակիմովն է, որը լայն ճանաչման է արժանացել քիչ ավելի ուշ։ 1937 թվականին ֆիլմի սցենարի հիման վրա, կապված նրա հաջողության հետ, Լև Կասիլը գրել է «Հանրապետության դարպասապահը» (ռուս.՝ «Вратарь республики») վեպը։


== Անճշտություն ==
«Գիդրոէրի» խաղացողների հետ վեճի սկզբում Անտոնը մաքրում է իր այտի վրայի շրթներկի հետքը, բայց վերջում այն նորից երևում է։


== Նկարահանող խումբ ==
Սցենարի հեղինակներ՝ Լազար Յուդին, Լև Կասիլ (վեպ)
Ռեժիսոր՝ Սեմյոն Տիմոշենկո
Օպերատոր՝ Վլադիմիր Դանաշևսկի
Նկարիչ՝ Վլադիմիր Կալյագին, Պյոտր Յակիմով
Կոմպոզիտոր՝ Իսահակ Դունաևսկի


== Ծանոթագրություններ ==


== Արտաքին հղումներ ==
«Вратарь» «Հայրենական կինոյի հանրագիտարան» կայքում
Лев Кассиль. Вратарь Республики Archived 2009-09-04 at the Wayback Machine.
Թիսել

Թիսել (վրաց.՝ თისელი), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ախալցխայից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 147 մարդ։


== Ծանոթագրություններ ==
Բիստրուխա (Ներիցայի վտակ)

Անվան այլ կիրառումների համար տե՛ս՝ Բիստրուխա (այլ կիրառումներ)Բիստրուխա (ռուս.՝ Быструха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ներիցա գետի ձախ ափին՝ 165 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազանների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000078190
Կոդը ըստ հիդրոլոգիական հետազոտության (ՌԴ) — 103005750
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թեքուր

Թեքուր, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գիրլիգյոլ

Գիրլիգյոլ, լեռ Հայաստանի Սյունիքի մարզում։ Աղջկասար (Լեգլի) լեռան մեկ հատվածը։


== Ծանոթագրություններ ==
Ռոբերտ քոլեջ

Ռոբերտ Կոլեզ, հիմնադրվել է 1869 թվականին Կոստանդուպոլսում, ամերիկացի մեծահարուստ Քրիստոֆեր Ռոբերտի նվիրատվությամբ, միսիոներ Ս․ Հեմլինի նախաձեռնությամբ Համարվել է Նյու Յորքի համալսարանի ճյուղը։


== Նպատակ ==
Նպատակն էր այլազգիներից պատրաստել կադրեր, որոնք ունենան ամերիկյան կողմնորոշում և ձգտեն տարածել նրա կրոնական ու քաղաքական ազդեցությունն Արևելքում։ Նախապատրաստական բաժնում ուսման տևողությունը 3 տարի էր, գիմնազիականում՝ 5, համալսարանականում՝ 4 (ուներ արվեստների ու գրականության, գիտությունների ու մեքենագիտության մասնաճյուղեր)։
Շրջանավարտները ստանում էին «պսակավոր արվեստից»,«պսակավոր գիտութեանց», «մագիստրոս արվեստից» կոչումներ։


== Ուսուցում ==
Ուսուցումը անգլերեն էր, սակայն յուրաքանչյուր ուսանող պարտավոր էր ուսումնասիրել նաև իր մայրենի լեզուն, ազգությունն, դպրությունն ու պատմությունը։ Սովորում էին 35 ազգերի ներկայացուցիչներ, գերակշռում էին հայերը, բուլղարացիներն ու հույները։


== Շրջանավարտներ ==
1869-1904 թվականներին ունեցել է 448 շրջանավարտ, որից հայ՝ 152-ը, բուլղարացի՝ 169-ը, հույն՝ 53-ը։ Ռոբեռտ Կոլեզին կից գործել է «Հայ սանուց միությունը», որը հրատարակել է «Միություն» խորագրով ձեռագիր թերթը։ Փակվել է 1933 թվականին։
1097

1097 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1097 թվականն է, 
XI դարի 97-րդ տարին։


== Դեպքեր ==
Հունիսի 19 - Առաջին խաչակրաց արշավանքի ժամանակ խաչակիրները գրավեցին Նիկիա քաղաքը։
Հոկտեմբերին խաչակիրները պաշարեցին Անտիոք քաղաքը։


== Ծնունդներ ==


== Մահեր ==
Քայլի Ջեններ

Քայլի Ջեններ (անգլ.՝ Kylie Jenner), օգոստոսի 10, 1997(1997-08-10)[…], Լոս Անջելես, Լոս Անջելես շրջան, Կալիֆոռնիա, ԱՄՆ), ամերիկացի հեռուստատեսային դեմք և մոդել։ 2018 թվականին 21 տարեկանում դարձել է աշխարհի ամենաերիտասարդ միլիարդատերը՝ գերազանցելով Մարկ Ցուկերբերգի ռեկորդը։ Նա Քեյթլին Ջենների (նախկինում Բրյուս Ջեններ) և Քրիս Ջենների երկրորդ դուստրն է՝ Քենդալ Ջեններից հետո։ Նա նաև ունի մոր կողմից քույրեր՝ Քիմ, Քորթնի, Քլոյի և եղբայր՝ Ռոբ, հոր կողմից եղբայրներ՝ Բրենդն և Բրոուդի Ջեններներ։


== Կարիերա ==
Նա 2012 թվականից անցել է ուսման տան պայմաններում։ Իր մոդելային գործունեությունը նա սկսեց՝ գովազդելով հագուստի «Crush Your Style» ապրանքանիշը, և նաև նկարահանվելով մի շարք ամսագրերում։ Նա նաև մի ընկերության մոդել էր, որի տնօրենն էր իր բարեկամ Նատաշան։
2011 թվականին Քայլին մասնակցեց Նյու Յորքի նորաձևության շաբաթին՝ ցուցադրելով Ավրիլ Լավինի «Abbey Dawn» հագուստի ապրանքանիշը։ 2013 թվականի փետրվարի 8-ին հայտարարվեց, որ «PacSun» ապրանքանիշը պատրաստվում է համագործակցել Քայլիի և Քենդալլի հետ՝ ստեղծելու համար «Kendall & Kylie» կոչվող հավաքածուն։
2014 թվականի մայիսի վերջին հրատարակվեց քույրերի գիրքը՝ «Rebels: City of Indra» անունով։ Նույն տարվա հունիսի Քայլին և Քենդալը վարեցին Կանադայում անցկացված Much Music Video Awards մրցանակաբաշխությունը։
2015 թվականի վերջերին ստեղծել է իր սեփական Kylie Cosmetics կոսմետիկան։ Առաջին հավաքածուն վաճառվել է 30 վայրկյանում։ Դրանից հետո Քայլին սկսել է ընդլայնել միայն ու միայն ընդլայնել իր կոսմետիկայի ճյուղը։ 2018 թվականի կեսերին նրա եկամուտը գնահատվել է 900 մլն դոլար։
Քայլին հաջողությամբ վարում է Instagram-ի իր էջը և 2018 թվականին նա գլխավորել է Instagram-ի ամենաթանկ աստղերի ցանկը (Instagram Rich List 2018): Նրա Instagram-յան էջի գովազդի համար գովազդատուն պետք է վճարի 1 մլն դոլար։
2019 թվականի մայիսի 10-ին հայտնի է դարձել, որ թողարկվելու է Kylie Skin կոսմետիկան, որի շնորհանդեսը կայացել է 2019 թվականի մայիսի 22-ին։
2020 թվականի մայիսին Coty կոսմետիկական ընկերությունը Ջեններից գնել է նրա ընկերությունը 51 տոկոս բաժնետոմսը՝ 600 մլն դոլարով։ Այն բանից հետո, երբ Coty ընկերությունն աուդիտ է անցկացրել, տեղեկություններ են հրապարակվել, որ Քայլի Ջենները մի քանի տարի գերագնահատել է սեփական բիզնեսի մասշտաբները, և նա իր միջոցների զգալի մասը ստացել է հենց Coty-ի հետ գործարքի շնորհիվ։ Այս տեղեկության հրապարակումից հետո Forbes-ը Ջեններին հանել է միլիարդատերների շարքից՝ վերահաշվելով նրա ֆինանսական ցուցանիշները։


== Անձնական կյանք ==
2013 թվականին հանդիպել է ամերիկացի դերասան, պարող, ռեպ երգող Ջեյդեն Սմիթի հետ։ 2014 թվականից մինչև 2017 թվականը հանդիպել է ռեփեր Tyga-ի հետ։ 2017 գարնանից հանդիպում է ռեփեր Թրևիս Սքոթի հետ։ 2018 ովականի փետրվարի 1-ին նրանք ունեցելեն դուստր՝ Սթորմի Վեբսթերը (անգլ.՝ англ. Stormi Webster): 2019 թվականին Թրևիս Սքոթը և Քայլի Ջենները բաժանվել են։ 2020 թվականի սկզբին TMZ աղբյուրը հայտարարել է մոտ ժամանակներս աստղային զույգի վերամիավորման մասին։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք Archived 2016-12-17 at the Wayback Machine.
Կարաս (մ.թ.ա. 3-րդ հազարամյակ, Շենգավիթ)

Կարաս, մ. թ. ա. 3-րդ դարի Շենգավիթից հայտնաբերված կավե կարաս։ Պահպանվում է Հայաստանի պատմության թանգարանում 2970 համարի ներքո։


== Նկարագրություն ==
Կարասի վրայով դեպի վեր է ձգվում գլխավոր անկյունաձև զարդապատկերը, որը կազմված է ջուրը խորհրդանշող ալիքազարդ ժապավեններից, որոնց ծայրերին բազմագալար պարույրներով կերպավորված են թռչնագլուխ վիշապները` որպես ջրի և անոթի պարունակության պահապան։ Հորինվածքի կենտրոնի վերին մասում եռանկյունաձև մարմնով, բաց կտուցով արագիլի պատկերն է, որն ըստ հնագույն հավատալիքների գարնան ավետաբերն էր և արևի խորհրդանիշը։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Էձել դղյակ

Էձել ամրոց (անգլ.՝ Edzell Castle), ամրոց Շոտլանդիայի Անգուս շրջանում՝ Բրիքին քաղաքից մի քանի կիլոմետր դեպի հյուսիս։ 


== Պատմություն ==
Ամրոցը մոտավորապես 1520 թվականին հիմադրել է Քրոուֆորդի 9-րդ կոմս Դևիդ Լինդսեյը։ Նրա որդին՝ լորդ Էձելը, ընդարձակել է այն և, բացի այդ, 1604 թվականին այգի է գցել։ Իր տևական գոյության ընթացքում ամրոցը հիմնականում ծառայել է որպես քաղաքամերձ դղյակ և ոչ թե որպես պաշտպանական կառույց։ Մի  կարճ ժամանակ գրավվել է անգլիական զորքերի կողմից՝ Օլիվեր Կրոմվելի շոտլանդական ռազմարշավի ընթացքում՝ 1651 թվականին։ 1715 թվականին Լինդսեյներն ամրոցը վաճառել են, և այն դարձել է Դոլհուզիի կոմսի սեփականությունը։ 1930-ական թվականներին հանձնվել է պետության տնօրինությանը, վերածվել պարզապես տեսարժան վայրի։ Այցելուների առանձնահատուկ ուշադրությանն է արժանանում Վերածննդի ոճով կառուցված, փորագրաքանդակներով զարդարված պարսպով շրջանակված այգին, որ իր տեսակի մեջ եզակի է Շոտլանդիայում։ 1930-ական թվականներին այդ այգին նորացվել է, ընդ որում՝ էզոթերիկ ավանդույթները և մասոնականության դրոշմը պահպանվել են։ 


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Brown, Marilyn, 'The Patron and the Garden: Sir David Lindsay and Edzell Castle, 1604', Architectural Heritage, vol. 26.1, (November 2015), 141-156. 
Carr Cecil Thomas, ed. (1913)։ Select Charters of Trading Companies, A.D. 1530–1707։ Bernard Quaritch 
Glendinning, Miles, MacInnes, Ranald, & MacKechnie, Aonghus (1996). A History of Scottish Architecture, Edinburgh University Press. 0-7486-0741-2
Lindsay, Maurice (1986). The Castles of Scotland. Constable & Co. 0-09-473430-5
MacGibbon, David, and Ross, Thomas (1887). The Castellated and Domestic Architecture of Scotland, Vol. I. D. Douglas, Edinburgh. 0-901824-18-6
McKean, Charles (2004). The Scottish Chateau (2nd edition). Sutton Publishing. 0-7509-3527-8
Simpson, W. Douglas (1930)։ «Edzell Castle»։ Proceedings of the Society of Antiquaries of Scotland, Vol. LXV։ Վերցված է 2008-04-10 
Simpson, W. Douglas, and Tabraham, Chris (2007). Edzell Castle (2nd edition). Historic Scotland. 978-1-904966-34-0


== Արտաքին հղումներ ==
Historic Environment Scotland: Visitor guide
Edzell Castle Virtual Tour
'Geometria' information and colouring sheet created by Thomas Small: [1]Լուսանկարներ Flickr.com կայքում
Աբուզեթ (Ալաշկերտի գավառ)

Անվան այլ կիրառումների համար տե՛ս՝ Աբուզեթ (այլ կիրառումներ)Աբուզեթ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում, Շառիան գետի ձախ ափին։
Գյուղը նախկինում գտնվելիս է եղել Այրարատ աշխարհի Բագրևանդ գավառում։ 1877 թվականին ուներ 77 բնակիչ՝ կիսաքոչվոր անասնապահ քրդեր։ 1877-1878 թվականին գյուղն ուներ շուրջ 70 տուն քուրդ բնակիչ։ Բնակչության զբաղվածությունը անասնապահությունն էր։
Աբուզեթում պահպանվել են հին հայկական խաչքարեր ու գերեզմանաքարեր։ Գյուղի արևմտյան կողմում, բլրի վրա մնացել են միջնադարյան հայկական Աբուզեթ բերդի ավերակները։ Բերդն ունեցել է կրկնակի (ներքին և արտաքին) պարիսպներ, ընդարձակ մթերանոցներ, ջրամբարներ և այլն։


== Ծանոթագրություններ ==
Ավգոլեմոնո

Ավգոլեմոնո (հունարեն՝ Αυγολέμονο կամ հունարեն՝ Αβγολέμονο), ավանդական հունական ապուր։ Ուտեստի նմանօրինակները հանդիպում են արաբական, թուրքական, հրեական, իտալական և բալկանյան ժողովուրդների խոհանոցներում։


== Ապուր ==
Որպես կանոն՝ ապուրի պատրաստման համար օգտագործվում է հավի արգանակ, բայց հնարավոր է նաև այլ մսատեսակի (հիմնականում՝ արգանակից ոչխարի մսից), ձկից կամ բանջարեղենից պատրաստել։ Օրզոն կամ մեկ այլ մանր մակարոն արգանակի մեջ եփվում է մինչ ձվա-կիտրոնային խառնուրդի ավելացումը։ Հենց ձվա-կիտրոնային խառնուրդի միջոցով էլ կարգավորվում է ապուրի թանձրությունը (արգանակից մինչև ապուր-խյուս դառնալը)։ Հաճախ ապուրի մեջ ավելացնում են ոսկրահան արված այն մսակտորները, որոնք եփվել են, և ստացվել է ավգոլեմոնոյի արգանակը։ Ապուրը սովորաբար պատրաստում են ամբողջական ձվերից, բայց լինում են բաղադրատոմսեր, որոնց պատրաստման եղանակի համար պարտադիր պայման է ձվի դեղնուցի և սպիտակուցի առանձնացումը կիտրոնի հյութով, իսկ դրանք արգանակին ավելացնում են առանձին-առանձին։ Այս ապուրի պատրաստման գործում էական դեր ունի օրզո մակարոնի բաղադրության մեջ մտնող օսլան, որը նպաստում է ապուրի կայուն նյութակազմվածքի ձևավորմանը, ինչի շնորհիվ ապուրից հեղուկ չի ծորա։


== Սոուս ==
Որպես սոուս՝ ավգոլեմոնոն նախ և առաջ օգտագործվում է տոլմայի, բանջարեղենային ոտեստների համար։ Հունաստանում այս սոուսը մատուցում են ջեռոցում տապակած խոզի մսի հետ։ Մեծ տարածում ունի այսպիսի սոուսով պատրաստված տեֆտելին․ այս ուտեստը կոչվում է յուվարլակյա ավգոլեմոնո (հունարեն՝ γιουβαρλάκια αβγολέμονο)։ Մերձավոր Արևելքում այսպիսի սոուսը մատուցում են հավի և ձկան հետ։ Իտալիայում այս սոուսը  մակարոնի հետ բավականին կիրառելի է նրանց մոտ, ովքեր հրեաների կաշրութի հետևորդներ են։


== Պատմություն ==
Համարվում է, որ այդպիսի ապուր ի սկզբանե պատրաստել են իսպանացի հրեաները՝ դեռևս մինչև վտարումը։ Սեֆարդների մոտ այդպիսի ապուրը կոչվում էր agristada, ինչի պատրաստման համար որպես թթու բաղադրատարր կիրառվում է վիրժուսը՝ կանաչ հյութը, կամ նռան հյութը կամ թթու նարնջի հյութը, բայց ոչ երբեք քացախ։ Արդյունքում որպես մշտական թթու բաղադրատարր ընտրվեց կիտրոնահյութը։


== Ծանոթագրություններ ==


== Գրականություն ==
Кипр: путеводитель. Jean-Paul Labourdette, Dominique Auzias. ISBN 9785863941790
Food of Greece: Cooking, Folkways, and Travel in the Mainland and Islands of Greece. Vilma Chantiles. ISBN 9780671750961


== Արտաքին հղումներ ==
Ավգոլեմոնո ապուր՝ օրզո մակարոնով
Ավգոլեմոնոյի բաղադրատոմս
Պաչելմայի շրջան (Պենզայի մարզ)

Պաչելմայի շրջան (ռուս.՝ Пачелмский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Պաչելմա։


== Աշխարհագրություն ==
Շրջանի տարածքի մակերեսը կազմում է 1322 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16310 մարդ։ Բնակչության խտությունը կազմում էր 12,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(21726) Ռեզվենիան

(21726) Ռեզվենիան, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21726) Ռեզվենիան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կախվածների անտառ

Կախվածների անտառ (ռումիներեն՝ Pădurea spânzuraților), ռումին գրող Լիվիու Ռեբրյանուի վեպը, որն առաջին անգամ հրատարակվել է 1922 թվականին։ Գլխավոր հերոսը՝ տրանսիլվանցի փաստաբանի որդի, ազգությամբ ռումին Ապոստոլ Բոլոգան Առաջին համաշխարհային պատերազմի ժամանակ զորակոչվում է ավստրոհունգարական կայսրության բանակ՝ որպես սպա, և հարկադրված է այդ բանակի կազմում կռվել Ռումինիայի թագավորության զորքի դեմ։ Սերն ու մահերը, որոնց ականատեսն է լինում նա, պատճառ են դառնում նրա հոգևոր վերափոխման։ Ապոստոլը դասալքում է, փախչում ավստրոհունգարական բանակից, սակայն բռնվում է և դատապարտվում մահապատժի՝ կախաղան հանվելու։
Վեպում հեղինակն արծարծել է քսաներորդ դարասկզբին բնորոշ քաղաքակրթական, պատմական դրամատիկ հիմնախնդիրներ։ Ուսումնասիրողներից շատերի կարծիքով՝ այս ստեղծագործությունը գրելիս Ռեբրյանուի համար ազդակ է հանդիսացել իր հարազատ եղբոր՝ ավստրհունգարական բանակի սպա Էմիլ Ռեբրյանուի ճակատագիրը. 1917 թվականին վերջինիս կախաղան են հանել՝ մեղադրելով դասալքության և լրտեսության մեջ։
«Կախվածների անտառ» վեպի հիման վրա ռումին կինոռեժիսոր Լիվիու Չուլեյը նկարահանել է նույն խորագիրը կրող գեղարվեստական կինոնկար, որը Կաննի կինոփառատոնում նվաճել է լավագույն ռեժիսուրայի համար սահմանված մրցանակը։


== Ծանոթագրություններ ==
Կուրչում-Նորյա

Կուրչում-Նորյա (ռուս.՝ Kурчум-Норья, ուդմ.՝ Курчум), գյուղ Ռուսաստանի Ուդմուրթական հանրապետության Մալոպուրգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զտում

Զտում, արտադրանքի վերջնական մաքրում խառնուկներից՝ արդյունաբերության մետալուրգիական, քիմիական, սննդի և այլ ճյուղերում։ 
Անհամասեռ հեղուկ խառնուրդից պինդ մասնիկները հեշտությամբ են անջատվում, եթե խառնուրդն անց է կացվում զտիչի միջով, որն ունի բազմաթիվ մանր անցքեր։ Զտիչի դեր կարող են կատարել թուղթը, բամբակը, ծակոտկեն ապակին և այլն։ Քաղաքների ջրամաքրման կայաններում գետի կամ աղբյուրի ջրերից մաքուր ջուր ստանալու համար օգտագործում են մաքուր ավազի հաստ շերտ, որը որսում է ջրերում պարունակվող պինդ խառնուրդները։ Հայաստանյան աղբյուրների բարձրորակ ջրերի մաքրությունը պայմանավորված է երկրակեղևի տուֆե և բազալտե հաստ շերտերով, որոնց միջով անցնում են ձյան հալոցքի և անձրևի ջրերը։


== Գրականություն ==
Քիմիա 10. ընդհանուր և բնագիտամաթեմատիկական հոսքեր Հեղինակ՝ Ա. Խաչատրյան, Լ. Սահակյան
Շավադատ

Շավադատ, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Ծաղկանց լեռների շրջանում, լեռնանցքի մոտ, Դիադին քաղաքից 16 կմ հարավ։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յարոսլավ Գրիսիո

Յարոսլավ Անտոնովիչ Գրիսիո (ուկրաիներեն՝ Яросла́в Анто́нович Грисьо́, նոյեմբերի 16, 1950(1950-11-16), Վինիկի, Լվովի մարզ, Ուկրաինական ԽՍՀ, ԽՍՀՄ), ուկրաինացի ֆուտբոլային մրցավար և գործակալ։ Լվովի մարզի ֆուտբոլի ֆեդերացիայի ներկայացուցիչ։ ՈւՖՖ-ի կոմիտեի անդամ և գործադիր։ Ֆուտբոլային մրցավարներ Յուրի և Անդրեյ Գրիսյաների հայրը։ 2011-2012 թվականներին Լվով ֆուտբոլային ակումբի նախագահ։


== Կենսագրություն ==
Ավարտել է Լվովի ֆիզկուլտուրայի ինստիտուտը (1971): 1973-1982 թվականների ընթացքում աշխատել է ֆիզկուլտուրայի ուսուցիչ Լվովի թիվ 29 դպրոցում, ինչպես նաև Պիշևիկ ֆուտբոլային թիմի մարզիչն էր։
1990-1997 թվականների ընթացքում մրցավարի կարգավիճակում անցկացրել է մոտ 80 խաղ ԽՍՀՄ-ի և Ուկրաինայի բարձրագույն լիգայում։
1983-1990 թվականներին եղել է ԲՄԱ դպրոցի ուսմասվար, հետագայում նաև տնօրեն։ 1991-1993 թվականներին Լվովի ֆուտբոլի ֆեդերացիայի նախագահի տեղակալ։ 1997 թվականին Լվովի ֆուտբոլի Ֆեդերացիայի նախագահ։ 2000 թվականին Ուկրաինայի ֆուտբոլի ֆեդերացիայի գործկոմի անդամ։
2011 թվականի սեպտեմբերին սրվել է ֆինանսական ճգնաժամը Լվով ֆուտբոլային ակումբում, ինչի արդյունքում, ակումբի այն ժամանակվա նախագահ Յուրի Կինձզերսկին հայտարարել է, որ պատրաստ է անհատույց տալ ակումբը մեկին, ով պատրաստ է այն ֆինանսավորել։ Եթե այդպիսի մարդ չգտնվեր, ապա Կինձերսկին մտադիր էր հեռացնել թիմին Առաջին Լիգայից։ Սեպտեմբերի կեսերին, տեղեկատվություն է ստացվել, որ ակումբի նոր սեփականատերը գտնվել է, իսկ սեպտեմբերի 23-ին լուծվեցին բոլոր իրավաբանական նրբությունները։ Ուստի սեպտեմբերի 24-ին հայտնի դարձավ, որ Լվովի նոր սեփականատեր է դարձել Յարոսլավ Գրասիոն։
2012 թվականի փետրվարի 1-ին Գրասիոն ներկայացրել է նոր մարզչական շտաբ՝ Վլադիմիր Ժուռավչոկի գլխավորությամբ, ինչպես նաև հայտարարել է, որ նախագահի փոխարեն Լվովի քաղաքականությունը կվարեն չորս ներդրողներ, որոնց անունները չի նշել։


== Ընտանիք ==
Յարոսլավ Անտոնովիչը համարվում է ֆուտբոլիստ Մաքսիմ Գրիսյաի հեռավոր ազգականը։ Յարոսլավ Անտոնովիչի որդիները նույնպես դարձել են մրցավարներ՝ Անդրեյ (1981 թ.) - երկրորդ կարգի մրցավար, դատում է Առաջին Լիգայի մենամարտերը, Յուրի (1974 թ.) - առաջին կարգի մրցավար, դատում է պրեմիեր լիգայի խաղերը։


== Ծանոթագրություններ ==
327

327 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 327 թվականն է, 
IV դարի 27-րդ տարին։


== Դեպքեր ==


== Ծնունդներ ==


== Մահեր ==
Վիսոկոե (գյուղ, Լոխովիցայի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Կրեմյանկա։
2001 թվականի տվյալներով Վիսոկոե գյուղում բնակվում էր 174 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 271,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բողարսուկ

Բողարսուկ, լեռ Հայկական լեռնաշխարհում, Արսիանի լեռնաշղթայում։ Գտնվում է Օլթի քաղաքից մոտ 52 կմ հյուսիս-արևելք։ Լեռան լանջերն անտառապատ են։ Բարձրությունը 2070 մ է։


== Ծանոթագրություններ ==
Վլադիմիր Օբուխ

Վլադիմիր Ալեքսանդրովիչ Օբուխ (ռուս.՝ Владимир Александрович Обух, մարտի 25 (ապրիլի 6), 1870, Sebezh County, Վիտեբսկի նահանգ, Ռուսական կայսրություն - հունիսի 14, 1934(1934-06-14), Մոսկվա, ԽՍՀՄ), ռուս և խորհրդային ​​բժիշկ, խորհրդային առողջապահության կազմակերպիչներից։
1901 թվականին ավարտել է Կիևի համալսարանի բժշկական ֆակուլտետը։ 1898 թվականից եղել է Ռուսաստանի սոցիալ-դեմոկրատական բանվորական կուսակցության Կիևյան, 1902 թվականից՝ Մոսկովյան կոմիտեների անդամ։ 1929-1931 թվականներին Օ․ Մոսկվայի 2-րդ բժշկական ինստիտուտի սոցիալական հիգիենայի ամբիոնի վարիչն էր, պրոֆեսորը։ Եղել է Վլադիմիր Լենինի և նրա ընտանիքի անդամների ընտանեկան բժիշկը։ Նրա ղեկավարությամբ և ակտիվ մասնակցությամբ են ստեղծվել «ամբուլատոր միավորումները», տուբերկուլոգի, վեներական հիվանդությունների, նարկոմանիայի դեմ պայքարելու համար նախատեսված դիսպանսերները, դիետիկ ճաշարանները, մայրության պահպանության կոնսուլտացիաները, պրոֆիլակտորիումները և այլն։ Օբուխի նախաձեռնությամբ 1923 թվականին ԽՍՀՄ-ում կազմակերպվել է աշխատանքի հիգիենայի և պրոֆեսիոնալ հիվանդությունների առաջին ինստիտուտը։


== Ծանոթագրություններ ==
Ջեք Կարապետյան

Հակոբ (Ջեք) Կարապետյան (անգլ.` Jack Karapetyan, փետրվարի 26, 1994), ամերիկահայ նախկին համալսարանային բասկետբոլիստ։ Հանդես է եկել Կանզասի Նահանգային համալսարանի «Ջեյհոքս» բասկետբոլային թիմում՝ որպես ծանր հարձակվող (4-րդ համար)։
Ծնվել է Լոս Անջելեսում՝ Ջոն Կարապետյանի և Մերի Շամոսյանի ընտանիքում, դպրոցական կարիերան անցկացրել է տեղի «Կաթեդրալ» ավագ դպրոցում։


== Ծանոթագրություններ ==


== Արտաքին հղումներ ==
Էջը «CBS Sports» կայքում
ESPN.com էջ
Աջիչայ (այլ կիրառումներ)

Աջիչայ, կարող է վերաբերել՝

Աջիչայ - գետ Արաքսի ավազանում
Աջիչայ - գետ Ուրմիա լճի ավազանում
Աջիչայ - գետակ Արաքսի ավազանում
Աջիչայ - գետակ Սև ծովի ավազանում
Ասկարովո (գյուղ, Ալմենևսկի շրջան)

Անվան այլ կիրառումների համար տե՛ս՝ ԱսկարովոԱսկարովո (ռուս.՝ Аскарово), գյուղ Ռուսաստանի Կուրգանի մարզի Ալմենևսկի շրջանի կազմում։
Բնակչությունը 2002 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրեն Քոչարյան

Սուրեն Հովակիմի Քոչարյան (սեպտեմբերի 5 (18), 1904, Թիֆլիս, Ռուսական կայսրություն - հոկտեմբերի 9, 1979(1979-10-09), Մոսկվա, ԽՍՀՄ), խորհրդային էստրադայի արտիստ, ասմունքող։ ՀԽՍՀ (1945) և ՌԽՖՍՀ (1967) ժողովրդական արտիստ։ Արժանացել է ԽՍՀՄ (Ստալինյան մրցանակ 1951), ՀԽՍՀ (1975) պետական մրցանակների, պարգևատրվել «Պատվո նշան» շքանշանով։


== Կյանքն ու գործունեությունը ==
Սուրեն Քոչարյանը ծնվել է 1904 թ. Թիֆլիսում։ Թատերական կրթությունը ստացել է Մոսկվայի հայկական դրամատիկական ստուդիայում (1921-1925)։ 1925-1932 թվականներին՝ Երևանի Առաջին պետական թատրոնի (այժմ՝ Գաբրիել Սունդուկյանի անվան ակադեմիական թատրոն) դերասան։
Դերերից են՝

Ֆուրմանով՝ Ֆուրմանով «Խռովություն»,
Վասկա Պեպել՝ Մաքսիմ Գորկի «Հատակում»,
Կակուլի՝ Գաբրիել Սունդուկյան «Պեպո»
Գիժ Մոզի՝ «Քանդած օջախ»,
Վիշնևսկի՝ «Եկամտավոր պաշտոն»,
Քարյան՝ «Ցասում»։Ասմունքի արվեստին ամբողջությամբ նվիրվել է 1932 թվականից։ 1939 թվականից՝ Մոսկվայի ֆիլհարմոնիայի մենակատար։ Մոսկվայում առաջին անգամ հանդես է եկել հայ արվեստի մոսկովյան տասնօրյակի ժամանակ (ծրագրում՝ «Սասունցի Դավիթ»)։ Ստեղծել է ավելի քան երեք տասնյակ գրական կոմպոզիցիա (հայերեն և ռուսերեն)։
Ստեղծագործական նախասիրությունը գրական նշանավոր երկերի ասմունքն էր՝

Շոթա Ռուսթավելի, «Ընձենավորը»,
Բոկաչչո, «Դեկամերոն»,
Խաչատուր Աբովյան, «Վերք Հայաստանի»,
Հոմերոս, «Ոդիսական»,
Շեքսպիր, «Հանուն հայրենիքի» - Կոմպոզիցիա,
Լև Տոլստոյ, «Կրեյցերյան սոնատ»,
Գաբրիել Սունդուկյան, «Մակակո» - ըստ «Վարինկի վեչերը» պատմվածքի,
Բորիս Պոլևոյ, «Ոսկի»,
«Հայ ժողովրդական հեքիաթները»,
«Հազար ու մեկ գիշեր»,որոնք Քոչարյանի խաղացանկում պահպանվել են տասնյակ տարիներ։
Ասմունքի տաղանդավոր վարպետին հավասարապես մատչելի էին և Շեքսպիրի վեհաշունչ խոսքը, և Լև Տոլստոյի հոգեբանական թափանցումները, և Խաչատուր Աբովյանի արարատյան բարբառը, և Սունդուկյանի թիֆլիսահայերենը, և Թումանյանի, Չարենցի և ռուս ժամանակակից գրողների ոճն ու լեզուն։ Քոչարյանի ասմունքի գերիշխող հնչերանգը պատմողականն է, գլխավոր սկզբունքը՝ կերպարների անձնավորումը հնչող խոսքի և դիմախաղի միջոցով։ Քոչարյանը իր արվեստով ստեղծել է «մի դերասանի թատրոն»։ Քոչարյանի ասմունքային վերջին ծրագիրն էր «Հայ ժողովրդական հեքիաթները» (ՀԽՍՀ պետական մրցանակ 1975 թ.)։
Մահացել է Մոսկվայում 1979 թ., թաղված է Երևանում։


== Երկեր ==
Կենդանի խոսքի ոլորտներում, [Երևան], 1963


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==


== Գրականություն ==
Լ. Հախվերդյան, Սուրեն Քոչարյանի արվեստը, Երևան, 1959
Алянский Ю., Сурен Кочарян, Москва 1983 (ռուս.)


== Արտաքին հղումներ ==
Սուրեն Քոչարյան
Ստարոբոգդանովկա (գյուղ, Միխայլովկայի շրջան)

Ստարոբոգդանովկա (ուկրաիներեն՝ Старобогданівка), գյուղ Ուկրաինայի Զապորոժիեի մարզի Միխայլովկայի շրջանում։ Բնակավայրը նախկինում նաև անվանվել է Բոգդանովկա։ Հիմնադրվել է 1802 թվականին։
2001 թվականի տվյալներով Ստարոբոգդանովկա գյուղում բնակվում էր 1 001 մարդ։ Բնակավայրը զբաղեցնում է 4,09 կմ² տարածք։ Բնակչության խտությունը կազմում էր 245 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օկոպ (գյուղ, Յամպոլի շրջան)

Անվան այլ կիրառումների համար տե՛ս՝ ՕկոպՕկոպ (ուկրաիներեն՝ Окіп), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Օկոպ գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազատ Համբարյան

Ազատ Սարգսի Համբարյան (հունիսի 8, 1926(1926-06-08), Սաթխա, Նինոծմինդայի մունիցիպալիտետ, Սամցխե-Ջավախեթի մարզ, Վրաստան - հուլիսի 16, 2003(2003-07-16), Երևան, Հայաստան), հայ պատմաբան, ՀՀ ԳԱԱ թղթակից անդամ, պատմական գիտությունների դոկտոր, պրոֆեսոր։


== Կենսագրություն ==
1942 թվականին Ազատ Համբարյանը գերազանցությամբ ավարտել է Գյումրիի մանկավարժական ինստիտուտի պատմության ֆակուլտետը և աշխատանքի է ընդունվել նույն ինստիտուտում։ 1953 թվականին նա վարտել է ԽՍՀՄ ԳԱ Պատմության ինստիտուտի Լենինգրադի բաժանմունքի ասպիրանտուրան և նույն թվականին պաշտպանել իր թեկնածուական ատենախոսությունը։ 1966 թվականին պաշտպանել է դոկտորական ատենախոսությունը։ 1980 թվականին Ազատ Համբարյանը ղեկավարել է ՀՀ ԳԱԱ Պատմության ինստիտուտի նոր դարի պատմության բաժինը։


== Աշխատությունները ==
Հիմնական աշխատությունները վերաբերում են Արևմտյան Հայաստանի ագրարային հարաբերություններին, XIX դ և XX դ սկզբի ազգային-ազատագրական շարժումներին, արևմտահայության սոցիալ-տնտեսական և հասարակական-քաղաքական պատմությանը։

Քրդերը Սովետական Հայաստանում, Երևան, 1957, 42 էջ։
Ագրարային հարաբերությունները Արևմտյան Հայաստանում (1856–1914 թթ.), Երևան, 1965, 342 էջ։
Երիտթուրքերի ազգային և հողային քաղաքականությունը և ազատագրական շարժումներն Արևմտյան Հայաստանում (1908–1914 թթ.), Երևան, 1979, 310 էջ։
Հայաստանի սոցիալ–տնտեսական հարաբերությունների համառոտ պատմությունը (XIX դարի երկրորդ կես – XX դարի սկիզբ), Երևան, 1983, 172 էջ։
Համբարյան Ազատ, Մուրադյան Դերենիկ, Սիմոնյան Արամ, Արևելյան Հայաստանի պրոլետարիատի պատմություն, Երևան, 1988, 300 էջ։
Արևմտահայերի 1915 թ. կոտորածները և ինքնապաշտպանական մարտերը (պատմավավերագրություն), Երևան, 1990, 86 էջ։ - http://www.armeniansgenocide.am/images/menus/693/INQNAPASHPAN.pdf Archived 2018-03-25 at the Wayback Machine.
Հայ հասարակական–քաղաքական միտքը արևմտահայության ազատագրության ուղիների մասին (XIX դարի վերջ – XX դարի սկիզբ), Երևան, 1990, 480 էջ։
Արևելյան Հայաստանը 1916–1917 թվականների մարդահամարներում, կազմող՝ Ազատ Համբարյան, Երևան, 1992, 194 էջ։
Համբարյան Ազատ, Ստեփանյան Ստեփան, Հայոց ցեղասպանությունը, Երևան, 1995, 69 էջ։
Ջավախքի ժողովրդագրության պատմությունից, Երևան, 1998, 21 էջ։
Ազատագրական շարժումները Արևմտյան Հայաստանում (1898–1908 թթ.), Երևան, 1999, 477 էջ։
Արևմտյան Հայաստանի տնտեսությունը (1856–1914 թթ.), Արմավիր, 2003, 336 է - https://web.archive.org/web/20160909122118/http://www.armeniansgenocide.am/images/menus/829/TNTESUTYUN.pdf:


== Գրականություն ==
Հայկական սովետական հանրագիտարան, հատոր 6, Երևան, 1980, էջ 110։
Հայկական համառոտ հանրագիտարան, հատ. 3, Երևան, 1999, էջ 80։
Ով ով է (Հայեր։ Կենսագրական հանրագիտարան), հատ. 1, Երևան, 2005։
«Ազատ Համբարյան», «Պատմաբանասիրական հանդես» Երևան, 2003, № 1, էջ 317-318։


== Արտաքին հղումներ ==
Ազատ Համբարյանի կենսագրությունը ՀՀ ԳԱԱ պաշտոնական կայքում
Ռելիկտային կրկես Քյորօղլի լեռան մոտ

Ռելիկտային կրկես Քյորօղլի լեռան մոտ, կենսաբանական հուշարձան բնության հուշարձան Հայաստանում։ Բնության հուշարձանը գտնվում է Կոտայքի մարզի Արտավազ գյուղի մոտ։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ժողովածու (1460)

Ժողովածու (1460), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1460 թվի տակ։ Ձեռագիրը գրվել է 1311 թվականին, Կյուրիոն (նաև՝ Կերիոն) գրիչի կողմից։ Գրված է թղթի վրա, որը ունի 16x11,6 չափս։ Ձեռագիրը կազմված է 292 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի մագաղաթ 3 էջ, բոլորագիծ երկաթագիր, Ավետարան։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 58բ, 131ա, 203բ, 291ա։


== Բովանդակություն ==
Ներս. Շնորհալւոյ Մեկնութիւն Բարձրացուցէք ճառին Դաւթի։
Մեկնութիւն Կաթողիկեայց թղթոցն։
Ներս. Լամբրոնացւոյ մեկնութիւն Էր ընդ եղբարս-ի։
Մեկնութիւնք Երգոց երգոյն (Վարդ. Արևելցի, Գր. Նարեկացի)։
Հարցումն Յոբնաղի և պատասխանիք Մովսեսի և Դաւթի։


== Ծանոթագրություններ ==
Ֆոլկլենդյան պատերազմ

Ֆոկլենդյան պատերազմ (անգլ.՝ Falklands War, իսպ.՝ Guerra de las Malvinas), 1982 թվականին Մեծ Բրիտանիայի և Արգենտինայի միջև Ֆոլկլենդյան կղզիների ու Հարավային Ջորջիա և Հարավային Սանդվիչյան կղզիների համար մղված պատերազմ։ Իրականում նրանք իրար պաշտոնապես պատերազմ չէին հայտարարել։
Պատերազմն ավարտվեց Մեծ Բրիտանիայի հաղթանակով, և ներկայումս Ֆոլկլենդյան կղզիները տիրապետվում է նրա կողմից։


== Ծանոթագրություններ ==
Ժողովածու (5051)

Ժողովածու (5051), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5051 թվի տակ։ Ձեռագիրը գրվել է 1748 թվականին Պետրոս գրիչի կողմից։ Գրված է թղթի վրա, որը ունի 21x15 չափս։ Ձեռագիրը կազմված է 234 թերթից։ Գրված է  երկսյուն, նոտրգրով։ Կազմը` կաշեպատ տախտակ։ Հիշատակարաններ գրչի՝ 112բ, 148ա, հետագայի՝ 1բ (1894 թ․, Սասնա կոտորածների մասին), 83ա, (19-րդ դար), 2բ, 151բ (1904 թ․):


== Բովանդակություն ==
Առ. Սիւնեցւոյ Մեկնութիւնք Սահմանաց գրոց, Ամենայն չար տանջելի-ի։
Յակ․ Ղրիմեցւոյ Մեկնութիւն տոմարի, Յաղագս տոմարական մակացութեան։
Յաղագս տոմարական մակացութեան։
Վասն ցուցանելոյ զսահմանո իմաստասիրութեան։
Պատճեն հայոց տոմարի։


== Ծանոթագրություններ ==
Կրուգեյ (Ազովի շրջան)

Կրուգեյ (ռուս.՝ Кугей), գյուղ Ռուսաստանի Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 30 կմ հեռավորության վրա։
Astrid S

Աստրիդ Սմեպլաս (հոկտեմբերի 29, 1996(1996-10-29), Berkåk, Սյոր Տրյոնդելագ, Նորվեգիա), հայտնի է նաև իր բեմական Astrid S բեմական անունով։ Նորվեգացի երգչուհի և երգահան, ով 2013 թվականի Pop Idol նախագծի նորվեգական տարբերակում զբաղեցրեց 5-րդ հորիզոնականը։


== Կենսագրություն ==

Մեծանալով փոքր քաղաքում (Ռենեբու, Նորվեգիա), Աստրիդը սկսեց դեռ վաղ տարիքից զբաղվել երաժշտությամբ։ 2013 թվականին, երբ նա դեռ 16 տարեկան էր, մասնակցեց Pop Idol երաժշտական նախագծի նորվեգական տարբերակին և հենց այդ ժամանակ Աստրիդ Սմեպլաս անվան տակ թողարկեց իր «Shattered» սինգլը։ Երգը գրվել էր ամերիկացի երգչուհի/երգահան Մելանի Ֆոնտանայի հետ համատեղ։ 18 տարեկանում Universal Music Group-ի ներքո արդեն իր բեմական անվանմամբ լույս տեսավ իր առաջին սինգլը՝ «2AM»։ Միացյալ Նահանգներում երգը դուրս եկավ 2015 թվականին։ Նա նաև թողարկեց «FourFiveSeconds» սինգլի քավր տարբերակը։
2016 թվականին Աստրիդը, աջակցեց Թրոյ Սիվանին իր եվրոպական տուրի ժամանակ և 2016 թվականի մայիսի 20-ին թողարկեց իր անունով մինի ալբոմ։


== Սկավառակագրություն ==


=== Մինի Ալբոմներ ===


=== Սինգլներ ===


==== Որպես գլխավոր արտիստ ====


==== Քավրներ ====
"Undressed"՝ քավր Ջուլի Բերգենի հետ (2013)
"FourFiveSeconds"՝ քավր (2015)


==== Որպես մասնակից արտիստ ====


== Մրցանակներ անվանակարգեր ==


== Ծանոթագրություններ ==


== Արտաքին հղումներ ==
http://astridsofficial.com/ Astrid S. պաշտոնական կայք
Astrid S-ը Ֆեյսբուքում
Astrid S Թվիթթերում
Astrid S-ը Ինստագրամում
Իբրայ Ալթինսարին

Իբրայ Ալթինսարին (ղազ.՝ Ыбырай Алтынсарин, հոկտեմբերի 20 (նոյեմբերի 1), 1841, Kostanay, ԽՍՀՄ - հուլիսի 17 (29), 1889, Kostanay, Turgay Oblast, Ռուսական կայսրություն), ղազախ մանկավարժ-լուսավորիչ, գրող, բանահավաք, հասարակական գործիչ, ազգագրագետ-գիտնական։ Հեղինակել է պատմվածքներ, առակներ, ղազախերեն թարգմանել է Լև Տոլստոյի, Իվան Կռիլովի ստեղծագործություններից։
Ղազախերեն տեքստեր գրելու հնարավորություն ապահովելու նպատակով ղազախական այբուբենի տարբերակներ է ստեղծել՝ հիմնվելով ռուսական գրի վրա։ Ալթնսարինը եղել է ղազախների աշխարհիկ կրթության գործի կազմակերպման սկզբնավորողը։ Բացել է ռուս-ղազախական երկդասյա կենտրոնական երկու ուսումնարան, արհեստագործական մեկ ուսումնարան, Ղազախստանում առաջին ուսումնարանը կանանց համար, գավառական հինգ դպրոց, մանկավարժական մեկ ուսումնարան...


== Կենսագրություն ==
Ծնվել է 1841 թվականի հոկտեմբերի 20-ին, ռուսական կայսրության Տուրղայ նահանգի Արաղարաղայ գավառակում։ Վաղ հասակում զրկվել է ծնողներից և մեծացել ու դաստիարակվել է պապի՝ հայտնի բեյ (իշխան) Բալգոժա Ժանբուրշինի տանը։
1850-1857 թվականներին սովորել է  Օրենբուրգի սահմանային հանձնաժողովին առընթեր ռուսական գիշերօթիկ դպրոցում, որն ավարտել է ոսկե մեդալով։ Երեք տարի աշխատել է իր պապի գրասենյակում՝ որպես քարտուղար ու գրագիր։ 1879 թվականից վարել է Տուրղայ նահանգի ղազախական դպրոցների տեսուչի պաշտոնը։ Որպես ցարական պաշտոնյա՝ արժանացել է պետական խորհրդականի տիտղոսի։ Ռուսական այբուբենով 1879 թվականին հրատարակել է «Կիրգիզական քրեստոմատիա» և «Կիրգիզներին ռուսերեն ուսուցանելու նախնական ուղեցույց» դասագրքերը (այդ ժամանակներում ղազախներին կիրգիզներ էին անվանում)։ Մահացել է 1889 թվականի հուլիսի 17-ին։


== Մեծարանք և հիշատակ ==
Ալթնսարինի պատվին անվանակոչվել են՝

Կոստանայի մարզի շրջաններից մեկը
Արկալիկի պետական մանկավարժական ինստիտուտը
գրադարաններ՝ Կոստանայում, Շիմկենտում
Ռուդնոյե քաղաքի հասարակական-հումանիտար քոլեջը
Ալմաթիի պողոտաներից մեկը
մեկական փողոց Կոստանայ, Կոկշեթաու, Ռուդնոյե քաղաքներում
մեկական դպրոց Ալմաթի, Կապշագայ, Ուբագան քաղաքներում, Տասկալա ավանում
սառցադաշտ Ջունգարյան Ալաթաու լեռներում (1952 թ.)
Կենթաու քաղաքում 2013 թվականի մայիսին կանգնեցվել է Ալթնսարինի հուշարձանը
2007 թվականին Ղազախստանի կրթության և գիտության նախարարությունը սահմանել է գերատեսչական հատուկ պարգև՝ [1] «Իբրայ Ալթնսարին» կրծքանշան


== Գրականություն ==
Altynsarin, Ybrai [Ibrahim] (1994)։ Tandamaly shygarmalary (Selected Works)։ Gylym, Almaty, Kazakhstan։ ISBN 5-628-00862-1 
Lamashev, A. (1983)։ Ybyrai Altynsarin: Seminarii։ Anatili։ ISBN 5-630-00018-7 
Isabelle Kreindler (1983)։ «Ibrahim Altynsarin, Nikolai Il'minskii and the Kazakh National Awakening»։ Central Asian Survey 2: 3։ doi:10.1080/02634938308400440 


== Ծանոթագրություններ ==


== Արտաքին հղումներ ==
Портал «Ибрай Алтынсарин»
Հենրիխ Թալալյան

Հենրիխ Սեմյոնի Թալալյան (ապրիլի 18, 1922(1922-04-18), Երևան, Հայկական ԽՍՀ, ԱԽՖՍՀ - մայիսի 20, 1972(1972-05-20), Մոսկվա, ԽՍՀՄ), հայ ալտահար, ՀԽՍՀ ժողովրդական արտիստ (1963)։
Հայաստանի Հանրապետության ժողովրդական արտիստ Գերոնտի Թալալյանի եղբայրն է, Հայաստանի Հանրապետության վաստակավոր արտիստ Արամ Թալալյանի հորեղբայրը։


== Կենսագրություն ==
1948 թվականին ավարտել է Մոսկվայի կոնսերվատորիան՝ Մ. Տերյանի դասարանը։ 1948-1972 թվականներին եղել է Մոսկվայի Գնեսինների անվան երաժշտամանկավարժական ինստիտուտի դասատու, պրոֆեսոր՝ 1972 թվականից, կամերային նվագախմբի դիրիժոր, 1947-1972 թվականներին՝ Կոմիտասի անվան լարային քառյակի ալտահար։ Ալտի, լարային նվագախմբի քառյակի համար մշակել և փոխադրել է մի շարք երկեր։ Հենրիխ Թալալյանի անունով է կոչվել Գավառի երաժշտական դպրոցը։ Հանդես է եկել տարբեր անսամբլներում՝ Մստիսլավ Ռոստրոպովիչի, Ռ. Բարշայի, Լեոնիդ Կոգանի, Սվյատոսլավ Ռիխտերի հետ։


== Պարգևներ ==
ՀԽՍՀ պետական մրցանակ, 1965


== Ծանոթագրություններ ==


== Արտաքին հղումներ ==
Մեկնարկում է Թալալյան եղբայրների անունը կրող փառատոնը
Քուինս Պարկ Օվալ

Քուինս Պարկ Օվալ (անգլ.՝ Queen's Park Oval), գլխավորապես կրիկետային մարզադաշտ Տրինիդադ և Տոբագոյի մայրաքաղաք Պորտ օֆ Սփեյնում։ Հանդիսանում է Կարիբյան ավազանի ամենից մեծ կրիկետային մարզադաշտը, ընդունել է ամենից շատ կրիկետային հանդիպումները, քան Կարինյան ավազանի այլ մրցավայրերում։ Ընդունել է 2007 թ. կրիկետի աշխարհի առաջնության հանդիպումների հիմնական մասը։ Պատկանում է Queen's Park կրիկետային ակումբին և տեղավորում է 25000 հանդիսականի։ Նաև սպասարկում է Տրինիդադ և Տոբագոյի կրիկետի հավաքականի տնային հանդիպումները։
Քուինս Պարկ Օվալը նաև ընդունում է ֆուտբոլային հանդիպումներ թե՛ երկրի առաջնության, թե՛ միջազգային։
Մարզադաշտի համալիրը ներառում է նաև երկուական թենիսի և սկվոշի կորտեր, ինչպես նաև բազմաֆունկցիոնալ մարզադահլիճ։
2010 թ. փետրվարին Քուինս Պարկ Օվալում Բիյոնսե Նոուլզի համերգն էր նախատեսված, սակայն տոմսերի մեծ պահանջարկի պատճառով համերգը տեղափոխվեց Քուինս Պարկ Սավանա։


== Ծանոթագրություններ ==


== Արտաքին հղումներ ==
Քուինս Պարկ Օվալ; espncricinfo.com (անգլ.)
Քուինս Պարկ կրիկետային ակումբ; qpcc.com (անգլ.)
Շոկոլադի թանգարան (Բրյուգգե)

Անվան այլ կիրառումների համար տե՛ս՝ Շոկոլադի թանգարան (այլ կիրառումներ)Շոկոլադի թանգարան (հոլ.՝ Chocolademuseum in Brugge), թանգարան Բրյուգգեում, որը պատմում է կակաոյի հատիկներից շոկոլադի ստացման գործընթացի մասին։ Շոկոլադի թանգարանը շոկոլադի մասին պատմական, աշխարհագրական և բուսաբանական տեղեկությունների աղբյուր է։ Թանգարանում առկա է նաև բաղադրատոմսեր այցելուների համար։ Շոկոլադի թանգարանում կարող են օգտվել մեծ գրադարանից, որտեղ կան կակաոյի մասին գրքեր, դիտել շոկոլադի պատրաստման ձեռքի աշխատանքը, հարցեր ուղղել փորձագետներին։ Առաջին բաժինը պատմում է շոկոլադի օգտակարության մասին։


== Շոկոլադի թանգարան և Կարտոֆիլ ֆրիի թանգարան ==
2011 թվականի մայիսի 1-ին Շոկոլադի թանգարանը Բրյուգգեում սկսեց համագործակցել Կարտոֆիլ ֆրիի թանգարանի հետ, քանի որ շոկոլադը և կարտոֆիլի ֆրին համարվում են Բելգիայի ազգային ուտելիքներ։


== Ծանութագրություններ ==


== Արտաքին հղումներ ==
www.choco-story.be թանգարան Choco-Story Բրյուգելում. պաշտոնական կայք
Обзор 10 лучших музеев шоколада Archived 2011-09-26 at the Wayback Machine. (ռուս.)
http://www.frietmuseum.be/nl/ Archived 2011-05-15 at the Wayback Machine.
http://www.delijn.be/index.htm
http://www.b-rail.be/main/index.html Archived 2007-07-03 at the Wayback Machine.
Գազանների թագավորը

Գազանների թագավորը (Urdu دی ڈونکی كِنگ The Donkey King) լիամետրաժ համակարգչային անիմացիոն ֆիլմ է, որը թողարկվել է Geo Films և Talisman Studios ստուդիաների կողմից 2018 թվականին։ Առաջին պակիստանական ֆիլմը, որը երկրի սահմաններից դուրս վարձույթի համար կրկնօրինակվել է յոթ լեզուներով։


== Սյուժե ==
Երիտասարդ ավանակ Մանգուն, ծուռբազուկ լվացքատան աշտատակիցը, որը միշտ փչացնում է իրերը, հանգամանքների անվանական բերումով ընտրվել է գազանների քաղաք` Ազադ -Նագարի նոր թագավոր։ Նա ստիպված է հաղթահարել ոչ միայն սեփական ծուլությունն ու հիմարությունը, այլև  ընկերների անվան տակ քողարկված խաբեբաներին, այլև քաղաքին սպառնացող ստոր թշնամուն։ Բացի պայծառ գույներից, կրակոտ երաժշտությունից և գեղեցիկ կերպարներից, ֆիլմը սուր երգիծանք է պարունակում նախընտրական տեխնոլոգիաների վերաբերյալ։


== Դերերում ==


== Ծանոթագրություններ ==
Շատ աղմուկ ոչնչից

«Մեծ աղմուկ ոչնչից» (անգլ.՝ Much Ado About Nothing), ռեժիսոր Քենեթ Բրանայի կինոֆիլմը, որ բարձրացել է էկրաններ 1993 թվականին։ Ուիլյամ Շեքսպիրի նույնանուն պատմվածքի էկրանավորում։


== Սյուժե ==
Երիտասարդ զույգը՝ Գերոն և Քլավդիոն, մի քանի ամիս անց պետք է ամուսնանա։ Ժամանակն անցնում է, և նրանք գրազ են գալիս դոն Պեդրոյի հետ, որ կմիաբանեն ամուրի տղամարդ Բենեդիկտին խայթիչ վիճասեր Բեատրիչեի՝ նրա հին ծանոթի հետ։ Այդ ժամանակ չար դոն Խուանը ցանկանում է խափանել Քլավդիոյի հարսանիքը, ասելով, թե Գերոն անհավատ է։ Եվ թվում է, թե նա հասել է իր ուզածին, բայց բարեբախտաբար, դա ընդամենը աղմուկ էր՝ մեծ աղմուկ ոչնչից։


== Դերերում ==
Քենեթ Բրանա - Բենեդիկտ
Էմմա Թոմփսոն - Բեատրիչե
Ռիչարդ Բրայերս - Դոն Լեոնատո
Կիանու Ռիվզ - Դոն Խուան
Քեյթ Բեքինսեյլ - Գերո
Ռոբերտ Շոն Լեոնարդ - Քլաուդիո
Դենզել Վաշինգտոն - Դոն Պեդրո
Իմելդա Ստոնտոն - Մարգարետ
Մայքլ Քիտոն - Դոգբերի
Ռիչարդ Քլիֆորտ - Քոնրադ
Ջերարդ Հորան - Բոռաչիո
Բրայան Բլեսեդ - Անտոնիո


== Մրցանակներ և անվանակարգեր ==
1994 - անվանակարգվել է Բրիտանական կինոակադեմիայի կողմից լավագույն հագուստների համար (Ֆիլիս Դոլտոն)
1993 - անվանակարգվել է «Ոսկե պալմայական ճյուղ» մրցանակի համար՝ Կանի փառատոնին (Քենեթ Բրանա)
1994 - անվանակարգվել է «Ոսկե գլոբուս» մրցանակի համար՝ որպես լավագույն Կատակերգություն/ մյուզիքլ
1994 - երկու անվանակարգեր «Անկախ հոգի» մրցանակի համար՝ լավագույն ֆիլմ և լավագույն կնոջ դեր (Էմմա Թոմպսոն)
1994 - անվանակարգվել է «Ոսկե ազնվամորի» մրցանակի համար՝ երկրորդական մասի ամենավատ դերասանի համար (Կիանու Ռիվզ)


== Արտաքին հղումներ ==
«Շատ աղմուկ ոչնչից»(անգլ.) ֆիլմը Internet Movie Database կայքում
(9990) 1997 SO17

(9990) 1997 SO17, աստերոիդ աստերոիդների հիմնական գոտում։ Հայտնաբերվել է 1997 թվականի սեպտեմբերի 30-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 2,832817 ա. մ., առավելագույնը մոտենում է 2,5905 ա. մ. հեռավորության վրա և հեռանում 3,0751 ա. մ.։ Արեգակի շուրջ մեկ ամբողջական պտույտ է կատարում 1741,51 երկրային օրվա ընթացքում, իր ուղեծրով շարժվելով միջինում 0,206717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9990) 1997 SO17 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կասառուբուելոս

Կասառուբուելոս (իսպ.՝ Casarrubuelos), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կոմարկա Սուր շրջանում։ Բնակչությունը՝ 3150 մարդ (ըստ 2010 թվականի)։ Տարածքը՝ 5,5 կմ²։ Քաղաքը պրովիցիայի վարչական շրջանից հեռու է 29 կմ։


== Արտաքին հղումներ ==
Ոչ պաշտոնական էջ Archived 2016-02-04 at the Wayback Machine.
Պաշտոնական էջ
Imágenes y comentarios Archived 2008-03-18 at the Wayback Machine.
Descubre Casarrubuelos Archived 2006-11-09 at the Wayback Machine.
Guíaweb Archived 2008-07-24 at the Wayback Machine.
El tiempo en Casarrubuelos Archived 2008-02-10 at the Wayback Machine.
Escoge Casarrubuelos abajo (meteorología) Archived 2008-03-11 at the Wayback Machine.
Imágenes Google
Detecsa Administración 300 Casarrubuelos División de Plata Fútbol Sala
Ահունապալու

Ահունապալու (էստ․՝ Ahunapalu), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մենա (քաղաք, Ուկրաինա)

Մենա (ուկրաիներեն՝ Мена), քաղաք Ուկրաինայի Չեռնիգովի մարզի Մենայի շրջանում, շրջկենտրոն։
2009 թվականի տվյալներով Մենա քաղաքում բնակվում էր 12 523 մարդ։ Բնակավայրը զբաղեցնում է 9,95 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(5471) Տունգուսկա

(5471) Տունգուսկա (անգլ.՝ Tunguska), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,996356 ա. մ., առավելագույնը մոտենում է 2,7735 ա. մ. հեռավորության վրա և հեռանում 3,2192 ա. մ.։ Արեգակի շուրջ մեկ ամբողջական պտույտ է կատարում 1894,47 երկրային օրվա ընթացքում, իր ուղեծրով շարժվելով միջինում 0,190026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5471) Տունգուսկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսինո Օտդելենիե

Ալեքսինո Օտդելենիե (ռուս.՝ Алексино Отделение), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)